Heinrich Boere

Heinrich Boere (født 27. september 1921 i Eschweiler, død 1. desember 2013 i Fröndenberg i Nordrhein-Westfalen) var en nederlandsk soldat som under andre verdenskrig var tilknyttet Waffen-SS. Han ble i 2010 ble dømt for krigsforbrytelser begått under krigen.

Boere ble i 2010 dømt til livstid i fengsel for å ha drept tre sivile under andre verdenskrig. Boere fungerte på den tiden som snikmorder for tyske Waffen-SS. Han ble dømt til døden "in absentia" i Nederland i 1949, og hadde vært på flukt siden han rømte fra en fangeleir i 1947.

 Bakgrunn 
Boere meldte seg i 1940 som 18-åring til Waffen SS, og han ble sendt til Østfronten. I 1942 ble han sendt til Nederland, hvor han ble et av 15 medlemmer i den topphemmelige SS-spesialkommandoen «Feldmeijer». Oppdraget gikk ut på å drepe sivile som gjorde motstand mot den tyske okkupasjonsmakten. Forskere regner med at minst 54 sivile ble myrdet av denne SS-styrken.http://www.aftenposten.no/nyheter/uriks/article3423421.ece

 Referanser 

Kategori:Personer fra Eschweiler
Kategori:Kollaboratører med Nazi-Tyskland
Kategori:Nederlendere fra andre verdenskrig
Kategori:Waffen-SS-personell (utenfor Tyskland)
Kategori:Personer dømt for forbrytelser begått under andre verdenskrig
Kategori:Nederlendere dømt for forbrytelser
Kategori:Personer dømt in absentia
Kategori:Personer dømt for krigsforbrytelser
Kategori:Personer dømt for drap
Kategori:Dødsfall under fengselsopphold